పవన్ కళ్యాణ్ ను తోసేసి ఎన్టీఆర్ పక్కన చేరాడు
Highlights
ఓవర్సీస్ లో దూసుకెళ్తున్న నిన్నుకోరి కలెక్షన్స్ 
ఫస్ట్ వీక్ లోనే 20 కోట్ల ఓవర్సీస్ వసూళ్లతో నిన్నుకోరి హిట్
నాలుగు 20 మిలియన్ సినిమాలతో ఎన్టీఆర్ సరసన నాని
తెలుగు ఇండస్ట్రీలో పవర్ స్టార్ పవన్ కళ్యాణ్ అంటే ఎంత క్రేజ్ ఉందో కొత్తగా చెప్పాల్సిన అవసరం లేదు.  కేవలం నటుడిగానే కాకుండా రాజకీయనాయకుడిగా ప్రజలకు మరింత చేరువ అయ్యారు.  ఓ వైపు సినిమాలు తీస్తూనే..రాజకీయాల్లో చురుకుగా పాల్గొంటున్న పవన్ కళ్యాణ్ సినిమాలంటే భారీ అంచనాలుంటాయి. కాకపోతే ఆ మద్య వచ్చిన ‘సర్ధార్ గబ్బర్ సింగ్’ ఫ్లాప్ కాగా..‘కాటమ రాయుడు’ చిత్రంపై మిశ్రమ స్పందన వచ్చింది.  
 
 
ఇక తెలుగు ఇండస్ట్రీలో ఎలాంటి బ్యాగ్ గ్రౌండ్ లేకుండా తన టాలెంట్ తో పైకి వచ్చాడు నేచురల్ స్టార్ నాని.  గత మూడు సంవత్సరాల నుంచి నానీ నటించిన చిత్రాలు వరుసగా విజయం సాధిస్తున్న విషయం తెలిసిందే.  నాని నటించిన తాజా చిత్రం నిన్ను కోరి సినిమాతో వ‌రుస‌గా ఏడో హిట్ అందుకున్నాడు.
 
 
ఈ క్ర‌మంలోనే హిట్ టాక తెచ్చుకున్న నిన్ను కోరి సినిమా ఫ‌స్ట్ వీక్ ముగిసే స‌రికే రూ. 20 కోట్ల‌కు పైగా వ‌సూళ్లు సాధించి లాభాల భాట‌లో దూసుకుపోతోంది.  ఇటీవ‌ల రిలీజ్ అయిన అల్లు అర్జున్ డీజే సినిమా ఓవ‌ర్సీస్‌లో ఈ మార్క్ సాధించేందుకు అష్ట‌క‌ష్టాలు ప‌డితే నిన్ను కోరితో నాని చాలా సులువుగానే మిలియ‌న్ మార్క్ దాటేశాడు.
 
అంతే కాదు   నాని నిన్ను కోరి సినిమాతో ఓవ‌ర్సీస్‌లో ప‌వ‌న్‌క‌ళ్యాణ్ రికార్డును బీట్ చేసేశాడు.   నిన్ను కోరి మిలియన్ డాలర్ క్లబ్ లోకి చేరడంతో నాని ఖాతాలో ఈగ, భలే భలే మగాడివోయ్, నేను లోకల్ సినిమాల‌తో క‌లిసి మొత్తం నాలుగు మిలియ‌న్ డాల‌ర్ సినిమాలు ఉండటంతో కొత్త రికార్డు స్థాపించాడు.  అయితే యంగ్ టైగర్ ఎన్టీఆర్ నటించిన జనతా గ్యారేజ్, నాన్నకు ప్రేమతో, టెంపర్, బాద్ షా సినిమాల‌తో నాలుగు మిలియ‌న్ డాల‌ర్ల సినిమాల రికార్డు ఉన్న ఎన్టీఆర్ స‌ర‌స‌న ఇప్పుడు నాని చేరాడు.
Last Updated 25, Mar 2018, 11:51 PM IST